કેશોદમાં છેલ્લા કેટલાક સમયથી રખડતા ભટકતા ઢોરનો ત્રાસ દિવસે દિવસે વધી રહ્યો છે ત્યારે તેવામાં હાલમાં ચોમાસા દરમ્યાન આ રખડતા ઢોર હાઇવે રોડ પર જ્યાં ત્યાં બેસી જાય છે તેને લઇને વાહનચાલકો તથા રાહદારીઓને પારાવાર મુશ્કેલીનો સામનો કરવો પડે છે ત્યારે આ અંગે જાગૃત નાગરીક તથા વેપારી મહામંડળ અગ્રણી રાજુભાઇની આગેવાની હેઠળ અનેક વખત રજૂઆત કરવામાં આવી છે પરંતુ નગરપાલીકા સતાધિશોએ લોકોના અવાજનો કોઇ જવાબ ન આપતા વેપારી મહામંડળ અગ્રણી રાજુભાઇ દ્વારા દિવાળીના તહેવારોમાં નગરપાલીકા પ્રમુખ સહીતના રાજકીય લોકોના પોસ્ટર મારી અનોખો વિરોધ કર્યો હતો પરંતુ તેમની છતાં હજુ આ પ્રશ્ર્નનો કોઇ ઉકેલ આવ્યો નથી ત્યારે આ પ્રશ્ર્ને શહેરીજનો ભારે મુશ્કેલી વેઠવી પડે છે.